Ryan Coogler Hampir Berhenti Mengarah Filem Selepas Kematian Rakan Baiknya Chadwick Boseman
Selepas Chadwick Boseman meninggal dunia pada 2020, pengarah Black Panther Ryan Coogler tidak pasti sama ada dia mahu kembali untuk mengarahkan sekuel, mahupun menghasilkan filem-filem lain.  Bercakap kepada EW semasa liputan Black Panther: Wakanda Forever beru-baru ini, selepas Boseman meninggal dunia pada Ogos 2020, Coogler bukan sahaja bersedih kerana kehilangan bintang filem MCU itu, malah juga merasai kehilangan seorang kawan rapat.  “Saya rasa seperti, saya mahu meninggalkan kerja-kerja ini,” kata Coogler. “Saya rasa seperti, saya mahu meninggalkan kerja-kerja ini,”  “Saya tidak tahu sama ada saya boleh membuat filem [apatah lagi] filem Black Panther yang lain, ia sangat menyakitkan” “Saya tidak tahu sama ada saya boleh membuat filem [apatah lagi] filem Black Panther yang lain, ia sangat menyakitkan” Coogler dan penulis bersama, Joe Robert Cole mula menulis skrip sekuel Black Panther tidak lama selepas filem pertama ditayangkan di pawagam pada 2018, tetapi selepas kematian Boseman, mereka perlu memikirkan bagaimana – atau jika – untuk meneruskan penulisan skrip itu. Akhirnya, Coogler mengingati kembali perbualannya dengan Boseman, di mana pelakon itu bercakap dengan penuh semangat tentang betapa pentingnya peranan T’Challa kepada dirinya. Dia dan Marvel memutuskan untuk meneruskan cerita baharu, memilih untuk menghormati legasi Boseman dan mengembangkan dunia Wakanda. Coogler dan Presiden Marvel Studios Kevin Feige mengulangi kenyataan mereka bahawa T’Challa tidak akan digantikan dengan pelakon lain. Sebaliknya, watak berbeza akan mengambil mantel Black Panther dalam Wakanda Forever.  Black Panther: Wakanda Forever dibintangi Angela Bassett, Letitia Wright, Danai Gurira, Lupita Nyong’o, Winston Duke, Tenoch Huerta, dan Dominique Thorne, dan akan ditayangkan di pawagam pada 10 November ini.